open-index/open-wikipedia-markdown huggingface dataset:
ดาวแคระน้ำเงิน

**ดาวแคระน้ำเงิน** () คือดาวฤกษ์ตามการคาดการณ์อันวิวัฒนาการมาจากดาวแคระแดงหลังจากที่พวกมันได้ใช้เชื้อเพลิงไฮโดรเจนส่วนใหญ่ไปแล้ว เนื่องจากดาวแคระแดงนั้นหลอมไฮโดรเจนของตัวเองอย่างเชื่องช้าและรวมถึงการพาความร้อนที่เต็มรูปแบบ (เชื้อเพลิงไฮโดรเจนทั้งหมดสามารถถูกใช้เพื่อหลอมได้ มิใช่เพียงแค่ที่แกนกลาง) จึงมีการคาดการณ์ไว้ว่าพวกมันสามารถมีอายุขัยได้นับล้านล้านปี ทว่าเอกภพในปัจจุบันนั้นยังเก่าแก่ไม่พอสำหรับการก่อตัวของดาวแคระน้ำเงิน ฉะนั้นการมีตัวตนของพวกมันจึงมีอยู่ในแบบจำลองทางทฤษฎีเพียงเท่านั้น
## เหตุการณ์ตามสมมติฐาน
ดาวฤกษ์นั้นจะมีกำลังส่องสว่างที่มากขึ้นตามอายุ ดาวที่ยิ่งมีความสว่างมากยิ่งต้องแผ่พลังงานออกมาให้เร็วเพื่อรักษาสภาวะสมดุลของตนเอง ดาวฤกษ์ที่มีขนาดใหญ่กว่าดาวแคระแดงจะใช้วิธีเพิ่มขนาดของตัวเองและกลายเป็นดาวยักษ์แดงเพื่อเพิ่มพื้นที่ผิว ดาวแคระแดงที่มีมวลน้อยกว่า 0.25 มวลดวงอาทิตย์ได้รับการคาดการณ์ว่าแทนที่จะขยายตัวพวกมันจะเพิ่มอัตราการแผ่พลังงานด้วยการเพิ่มอุณหภูมิพื้นผิวและเปลี่ยนเป็นสีฟ้าหรือน้ำเงินเมื่อเวลาผ่านไป สาเหตุที่เป็นเช่นนี้ก็เนื่องด้วยชั้นพื้นผิวของดาวแคระแดงจะมีความทึบแสงที่ไม่มากนักเมื่ออุณหภูมิสูงขึ้น

แม้ว่าวัตถุเหล่านี้จะมีชื่อเรียกเช่นนี้แต่ก็ไม่จำเป็นที่ดาวแคระน้ำเงินจะต้องเพิ่มอุณหภูมิให้สูงเทียบเท่าหรือกลายเป็นดาวฤกษ์สีน้ำเงิน มีการสร้างแบบจำลองทร่ได้ทำนายถึงวิวัฒนาการในอนาคตของดาวแคระแดงที่มีมวลอยู่ที่ 0.06 และ 0.25 มวลดวงอาทิตย์ ซึ่งจากแบบจำลองนี้ก็ได้ทราบว่าดาวแคระน้ำเงินที่มีความเป็นสีน้ำเงินมากที่สุดนั้นเริ่มต้นจากดาวแคระแดงที่มีมวล 0.14 มวลดวงอาทิตย์ และจบลงด้วยอุณหภูมิพื้นผิวที่ประมาณ 8600 K ทำให้มันถูกจัดประเภทอยู่ในดาวฤกษ์ประเภท A ซึ่งเป็นดาวสีฟ้า-ขาว
## จุดจบชีวิตดาว
เป็นที่เชื่อกันว่าดาวแคระน้ำเงินจะใช้เชื้อเพลิงไฮโดรเจนของตัวเองจนหมดสิ้นในที่สุด และความดันภายในจะไม่เพียงพอต่อการหลอมรวมเชื้อเพลิงอื่น ๆ และเมื่อการหลอมนั้นจบลงจะไม่ใช่ดาวแคระในแถบลำดับหลักอีกต่อไป แต่จะกลายเป็นดาวแคระขาว ถึงแม้ว่าจะถูกเรียกชื่อเช่นนี้แต่พวกมันไม่ใช่ดาวแคระในแถบลำดับหลักและไม่ใช่ดาวฤกษ์ หากแต่เป็นซากดาว

เมื่ออดีตดาวแคระน้ำเงินดวงนี้เริ่มเข้าสู่กระบวนการเสื่อม ซากที่หลงเหลือในชื่อของดาวแคระขาวจะเย็นตัวลงและเริ่มสูญเสียความร้อนที่หลงเหลืออยู่จากการหลอมไฮโดรเจนครั้งสุดท้ายในช่วงชีวิตของมัน กระบวนการเย็นตัวลงนี้จำเป็นต้องใช้ระยะเวลาที่ยาวนานมาก ซึ่งยาวนานกว่าอายุของเอกภพในปัจจุบัน เฉกเช่นเดียวกันกับระยะเวลาที่เปลี่ยนพวกมันจากดาวแคระแดงไปสู่ช่วงสุดท้ายในชีวิตที่เรียกว่าดาวแคระน้ำเงิน ท้ายที่สุดแล้วซากหลงเหลือที่เป็นดาวแคระขาวจะเย็นตัวลงจนกลายเป็นดาวแคระดำ (เอกภพยังไม่เก่าแก่มากพอที่จะให้ซากหลงเหลือต่าง ๆ ได้เย็นตัวลงจนกลายเป็นสีดำ ฉะนั้นแม้ว่าตัวตนของดาวแคระดำจะมีความเป็นไปได้ แต่ยังคงเป็นเพียงวัตถุตามสมมติฐาน)

ในทางทฤษฎี ดาวแคระเหล่านี้สามารถรวมตัวกันได้ในทุกช่วงชีวิตของมันและกลายเป็นดาวฤกษ์ที่มีมวลมากขึ้น เช่น ดาวฮีเลียม โดยดาวประเภทดังกล่าวนี้ในท้ายที่สุดก็ควรจะพัฒนาไปเป็นดาวแคระขาวเช่นกัน และเช่นเดียวกับดาวแคระขาวอื่น ๆ ที่มันจะเย็นตัวลงจนกลายเป็นดาวแคระดำในที่สุด

## อ้างอิง

หมวดหมู่:ดาวสมมุติฐาน
หมวดหมู่:วิวัฒนาการของดาวฤกษ์
หอศิลป์แห่งชาติอาร์มีเนีย

**หอศิลป์แห่งชาติอาร์มีเนีย** (, *Hayastani azgayin patkerasrah*) เป็นพิพิธภัณฑ์ศิลปะที่มีขนาดใหญ่ที่สุดในประเทศอาร์มีเนีย ตั้งอยู่บนจัตุรัสสาธารณรัฐในนครเยเรวาน ภายในเก็บรักษาและจัดแสดงงานศิลปะจากยุโรปตะวันตก รัสเซีย และอาร์มีเนีย โดยมีของสะสมงานศิลปะอาร์มีเนียที่มีขนาดใหญ่ที่สุดในโลก ยอดเข้าชมของหอศิลป์อยู่ที่ 65,000 คนในปี 2005 

ของสะสมส่วนใหญ่ของหอศิลป์เป็นงานศิลปะอาร์มีเนีย จำนวน 700 กว่าชิ้น โดยจัดแสดงเริ่มต้นจากศิลปะยุคกลางและโบราณของอาร์มีเนีย ซึ่งคือภาพปูนเปียกยูราร์ตู (Urartu frescoes) และแบบจำลองภาพโมเสกจากวิหารการ์นี จิตรกรรมฝาผนังจากยุคกลางเช่นภาพปูนเปียกจากศตวรรษที่ 7 ซึ่งแสดงภาพของพระคริสต์ประทับบัลลังก์จากโบสถ์นักบุญสเตฟานอส (Lmbatavank), ชิ้นส่วนภาพ "การพิพากษา" จากโบสถ์นักบุญโปคอส-เปตรอส  (Tatev) จากศตวรรษที่ 10 และภาพพระคริสต์สมภพจากศตวรรษที่ 13 ที่ได้มาจากโบสถ์นักบุญอัสตวัตซัสกิน (Akhtala) นอกจากนี้ยังมีงานศิลปะโดยศิลปินชาวอาร์มีเนียโพ้นทะเล เช่น Zakar Zakarian (ปารีส), Edgar Chahine (ปารีส), Hovsep Pushman (นครนิวยอร์ก), Jean Carzou (ปารีส), Jean Jansem (ปารีส), Gerardo Oragyan (โรม) และ Paul Guiragossian (เบรุต)

นอกจากงานศิลปะของอาร์มีเนียแล้ว ของสะสมของหอศิลป์ยังมีของสะสมโบราณเช่นงานศิลปะจากอียิปต์โบราณ, กรีกโรมัน, คอปติก และเปอร์เซีย ของสะสมจำพวกเครื่องเคลือบยังมีวัตถุจากจีน, เปอร์เซีย, อิตาลี, ญี่ปุ่น, เยอรมนี, ออสเตรีย, เดนมาร์ก และเครื่องเคลือบจำนวนมากจากโรงงานเครื่องเคลือบในศตวรรษที่ 18-19 สมัยพระเจ้าซาร์จากรัสเซีย นอกจากนี้ยังมีวัตถุทองสัมฤทธิ์จากสมัยราชวงศ์ฉิงของจีน และเฟอร์นิเจอร์ไม้ยุคศตวรรษที่ 16-17 จากยุโรปตะวันตก งานศิลปะของสะสมของหอศิลป์ที่เป็นผลงานโดยศิลปินชั้นครูที่มีชื่อเสียงจากยุโรปตะวันตกรวมถึงงานของ ดอนาเตลโล, ตินโตเรตโต, อันโตนิโอ กาโนวา, Joos de Momper, คัสพาร์ แนทเชอร์, มัทเทียม สตอเมอร์, ยัน ฟัน โฌเยิน, P. Claesz, E. M. Falconet, คาร์เล วันลู, J. B. Greuze, โยเซฟ แวร์แนท, รอเบิร์ท ฮิวเบิร์ท, เทโอดอร์ รุสโซ, อะดอลเฟ มอนติเชลลี เป็นต้น

## อ้างอิง

หมวดหมู่:หอศิลป์ในประเทศอาร์มีเนีย
หมวดหมู่:สิ่งก่อสร้างในเยเรวาน
ประเสริฐ ธรรมศิริ

พลเอก **ประเสริฐ ธรรมศิริ** (22 กุมภาพันธ์ พ.ศ. 2460 – 20 กันยายน พ.ศ. 2526) เป็นนายทหารชาวไทย อดีตผู้บังคับการกรมทหารราบที่ 21 รักษาพระองค์ และกรมทหารราบที่ 1 รักษาพระองค์, อดีตผู้บัญชาการกองพลที่ 1 รักษาพระองค์, อดีตแม่ทัพกองทัพภาคที่ 1, สมาชิกวุฒิสภา ชุดที่ 5 และราชองครักษ์พิเศษ

## ประวัติ
พลเอก ประเสริฐ เกิดเมื่อวันที่ 22 กุมภาพันธ์ พ.ศ. 2459 (แบบสากลคือ พ.ศ. 2460) ณ ตำบลปากน้ำ อำเภอเมืองสมุทรปราการ จังหวัดสมุทรปราการ เป็นบุตรของนายขำ และนางแฉล้ม ธรรมศิริ มีพี่น้องทั้งหมด 7 คน

พล.อ. ประเสริฐ ธรรมศิริ ได้สมรสกับคุณหญิงประภา ธรรมศิริ เมื่อวันที่ 13 มีนาคม พ.ศ. 2485 มีบุตร-ธิดาทั้งหมด 7 คน

### การศึกษา

* พ.ศ. 2470 : โรงเรียนเยี่ยมเกษสุวรรณ (ระดับประถมศีกษา)
* พ.ศ. 2476 : โรงเรียนมัธยมวัดบวรนิเวศ (มัธยมศีกษาชั้นปี 6)
* พ.ศ. 2478 : โรงเรียนบ้านสมเด็จเจ้าพระยา (มัธยมศีกษาชั้นปี 8 แผนกวิทยาศาสตร์)
* พ.ศ. 2482 : โรงเรียนนายร้อยทหารบก
* พ.ศ. 2497 : โรงเรียนทหารราบ ชั้นนายพัน
* พ.ศ. 2503 : วิทยาลัยการทัพบก
* พ.ศ. 2507 : วิทยาลัยป้องกันราชอาณาจักร รุ่นที่ 7

## ถึงแก่อนิจกรรม
พล.อ. ประเสริฐ ธรรมศิริ ได้เข้ารักษาที่โรงพยาบาลพระมงกุฎเกล้าด้วยโรคเบาหวาน และเส้นเลือดอุดตัน เมื่อเดือนสิงหาคม พ.ศ. 2526 จนกระทั่งวันที่ 20 กันยายน พ.ศ. 2526 พล.อ. ประเสริฐ ธรรมศิริ ได้ถึงแก่อนิจกรรมเวลา 23.30 น. รวมอายุ 66 ปี 7 เดือน

## เครื่องราชอิสริยาภรณ์
พลเอก ประเสริฐ ธรรมศิริ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

* พ.ศ. 2500 – 80px เหรียญงานฉลอง 25 พุทธศตวรรษ

### ต่างประเทศ
*  :
** พ.ศ. 2503 – 80px เครื่องราชอิสริยาภรณ์เลออปอล ชั้นที่ 3 ตริตาภรณ์
*  :
** พ.ศ. 2507 – 80px เครื่องราชอิสริยาภรณ์ปังกวน เนการา ชั้นที่ 5
*  :
** พ.ศ. 2515 – 80px เครื่องราชอิสริยาภรณ์จักรวรรดิบริติช ชั้นจตุรถาภรณ์ (ฝ่ายทหาร) (**OBE**)

## อ้างอิง
บาลงดอร์ 2009

**บาลงดอร์ 2009** () เป็นงานประจำปีของบาลงดอร์ ซึ่งจัดโดยฟร็องส์ฟุตโบล เพื่อยกย่องนักฟุตบอลที่ดีที่สุดในโลกในปี 2009 ซึ่งได้รับการตัดสินโดยคณะนักข่าวกีฬาระดับนานาชาติ และผู้ได้รับรางวัลคือ ลิโอเนล เมสซิ ของสโมสรฟุตบอลบาร์เซโลนา เมื่อวันที่ 1 ธันวาคม ค.ศ. 2009

เมสซีได้รับรางวัลนี้ด้วยคะแนนที่ชนะ คริสเตียโน โรนัลโด ผู้ชนะบาลงดอร์ 2009 ถึง 240 คะแนน ชาบี เป็นผู้เล่นบาร์เซโลนาคนที่สองในสามอันดับแรกโดยมีคะแนนตามหลังโรนัลโด 63 คะแนน ชัยชนะของเมสซีทำให้เขาเป็นนักเตะที่เกิดในอาร์เจนตินาคนแรกที่ได้รับรางวัลนี้นับตั้งแต่ โอมาร์ ซิโบริ ในปี ค.ศ. 1961 อย่างไรก็ตามซิโบริได้รับสัญชาติอิตาลีในเวลานั้นและได้รับการยอมรับว่าได้รับรางวัลบัลลงดอร์ในฐานะผู้เล่นชาวอิตาลี

## อ้างอิง

หมวดหมู่:บาลงดอร์
พิพิธภัณฑ์ท้องถิ่นเมืองด่านซ้าย

**พิพิธภัณฑ์ท้องถิ่นเมืองด่านซ้าย** หรือ **พิพิธภัณ์ผีตาโขนวัดโพนชัย** เป็นพิพิธภัณฑ์ท้องถิ่นที่ตั้งอยู่ในวัดโพนชัย ถนนแก้วอาสา ตำบลด่านซ้าย อำเภอด่านซ้าย จังหวัดเลย เป็นพิพิธภัณฑ์ที่จัดแสดงเกี่ยวกับขนบธรรมเนียมประเพณีของอำเภอด่านซ้าย รวมถึงผีตาโขนซึ่งเป็นการละเล่นพื้นบ้านของอำเภอด่านซ้าย

## ประวัติ
พิพิธภัณฑ์ท้องถิ่นเมืองด่านซ้ายเดิมเป็นนิทรรศการเกี่ยวกับประเพณีผีตาโขนในห้องสมุดประชาชนอำเภอด่านซ้ายที่เริ่มตั้งแต่ปี พ.ศ. 2522 ภายหลังเมื่อการท่องเที่ยวแห่งประเทศไทย (ททท.) ส่งเสริมการท่องเที่ยวในอำเภอด่านซ้ายทำให้มีผู้สนใจเข้าชมจำนวนมาก เจ้าหน้าที่ประจำการศึกษานอกโรงเรียน (กศน.) ของอำเภอด่านซ้ายจึงของบประมาณจากการท่องเที่ยวแห่งประเทศไทยและจังหวัดเลยเพื่อจัดสร้างเป็นพิพิธภัณฑ์ โดยนำกุฏิหลังเดิมของเจ้าอาวาสวัดโพนชัยมาดัดแปลงเป็นพิพิธภัณฑ์ กุฏิหลังนี้สร้างเมื่อปี พ.ศ. 2478 สร้างด้วยไม้ทั้งหมดตามแบบสถาปัตยกรรมแบบพื้นถิ่น

## พิพิธภัณฑ์
พิพิธภัณฑ์ท้องถิ่นเมืองด่านซ้ายเป็นอาคารเรือนไม้ แบ่งส่วนจัดแสดงออกเป็น 6 ส่วน ได้แก่:

* ห้องเมืองด่านซ้ายและพระธาตุศรีสองรัก: จัดแสดงเกี่ยวกับประวัติศาสตร์ของชาวอำเภอด่านซ้าย ตำนานและประวัติของพระธาตุศรีสองรัก

* ห้องผีตาโขน: จัดแสดงเกี่ยววัฒนธรรมประเพณีฮีตสิบสอง คลองสิบสี่ของชาวภาคอีสาน งานประเพณีบุญหลวงและการละเล่นผ่ีตาโขน รวมไปถึงประวัติความเป็นมา การทำหน้ากาก และคติความเชื่อเกี่ยวกับการละเล่นผีตาโขน

* ห้องสื่อวิดีทัศน์: ฉายเรื่องราวของอำเภอด่านซ้าย และจัดแสดงนิทรรศการเกี่ยวกับแหล่งท่องเที่ยว อาหารพื้นเมือง และบุคคลสำคัญของอำเภอด่านซ้าย

* ของดีเมืองด่านซ้าย: จัดแสดงสาระความรู้ความภาคภูมิใจของชาวอำเภอด่านซ้าย เช่น สมุนไพรพื้นบ้าน

* ส่วนสาธิตทำการหน้ากากผีตาโขน: สาธิตการทำหน้ากากผีตาโขนให้ผู้สนใจทุกวันเสาร์-อาทิตย์ และให้ผู้เข้าชมสามารถลองสวมชุดและหน้ากากผีตาโขนได้

* ส่วนขายของที่ระลึก 

## อ้างอิง

## แหล่งข้อมูลอื่น
* พิพิธภัณฑ์ท้องถิ่นเมืองด่านซ้าย (ผีตาโขน) ที่เว็บไซต์มิวเซียมไทยแลนด์
* พิพิธภัณฑ์ท้องถิ่นเมืองด่านซ้าย (ผีตาโขน) ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑ์ผีตาโขนวัดโพนชัย ที่เว็บไซต์การท่องเที่ยวแห่งประเทศไทย

หมวดหมู่:พิพิธภัณฑ์ในจังหวัดเลย
หมวดหมู่:สิ่งก่อสร้างในอำเภอด่านซ้าย
เอฟเอพรีเมียร์ลีก ฤดูกาล 1996–97

**เอฟเอพรีเมียร์ลีก ฤดูกาล 1996–97** (รู้จักกันในชื่อ **เอฟเอ คาร์ลิง พรีเมียร์ลีก** ด้วยเหตุผลด้านการสนับสนุน) เป็นฤดูกาลที่ 5 ของเอฟเอพรีเมียร์ลีกนับตั้งแต่ก่อตั้งในปี 1992 ฤดูกาลส่วนใหญ่แข่งขันกันระหว่างแชมป์เก่าอย่างแมนเชสเตอร์ยูไนเต็ด พร้อมด้วยนิวคาสเซิลยูไนเต็ด อาร์เซนอล และลิเวอร์พูล ในที่สุดแมนเชสเตอร์ยูไนเต็ดก็คว้าแชมป์ไปได้ หลังจากที่ลิเวอร์พูลและนิวคาสเซิลล้มเหลวในการชนะนัดสุดท้ายของฤดูกาล 75 คะแนนถือเป็นคะแนนรวมต่ำสุดสำหรับสโมสรแชมป์พรีเมียร์ลีก และต่ำที่สุดนับตั้งแต่มีการนำระบบคะแนน 3–1–0 มาใช้ในฤดูกาล 1981–82

มิดเดิลส์เบรอ ซึ่งมีนักเตะต่างชาติชื่อดังอย่างจูนินโญ่ เปาลิสตา, เอเมอร์สัน, ฟาบริซิโอ ราวาเนลลี (ที่ยิงได้ 31 ประตูในทุกรายการ), บรังโก และจานลูกา เฟสตา ตกชั้นในวันสุดท้ายของฤดูกาลและเป็นฝ่ายแพ้ทั้งในเอฟเอคัพและลีกคัพ รอบชิงชนะเลิศ มิดเดิลส์เบรอจบอันดับที่ 19 แต่อาจจะได้อันดับที่ 14 หากไม่มีการหัก 3 แต้มจากการเลื่อนการแข่งขันเมื่อวันที่ 21 ธันวาคม 1996 ในนัดที่พบกับแบล็กเบิร์นโรเวอส์เพียงฝ่ายเดียว

## ตารางคะแนน


## อ้างอิง

หมวดหมู่:ฤดูกาลในพรีเมียร์ลีก
ฮอสพิทัลไทคูน

***ฮอสพิทัลไทคูน*** () เป็นวิดีโอเกมจำลองธุรกิจที่พัฒนาโดยบริษัทดีอาร์ สตูดิโอส์ และเผยแพร่โดยบริษัทโค้ดมาสเตอส์สำหรับไมโครซอฟท์ วินโดวส์ เกมนี้เปิดตัวใน ค.ศ. 2007 เมื่อวันที่ 5 มิถุนายนในทวีปอเมริกาเหนือ, 8 มิถุนายนในทวีปยุโรป และ 12 สิงหาคมในทวีปออสเตรเลีย

เกมดังกล่าวให้ผู้เล่นจัดการโรงพยาบาลจากมุมมองของพระเจ้า โรงพยาบาลแต่ละแห่งมีทีมแพทย์และเต็มไปด้วยผู้ป่วยที่ไม่สบาย ผู้เล่นจำเป็นต้องบริหารบุคลากรและให้แน่ใจว่าผู้ป่วยได้รับการดูแล รวมถึงมีสิ่งอำนวยความสะดวกในการรักษาที่ถูกต้อง โดยเมื่อเวลาผ่านไป จะต้องสร้างอุปกรณ์ใหม่เพื่อรองรับผู้ป่วยที่เข้ามา ซึ่งเกมนี้สามารถเล่นได้ในโหมดแซนด์บอกซ์

## การตอบรับ

เกมดังกล่าวได้รับคะแนนบทวิจารณ์เชิงลบจากนักวิจารณ์วิดีโอเกมที่ติเตียนกราฟิกและจุดบกพร่องของเกม บทวิจารณ์จำนวนมากติเตียนเกมนี้ว่าเป็นเกมที่แตกมาจาก*[[ธีมฮอสพิทัล]]* อย่างไรก็ตาม เกมดังกล่าวได้รับการยกย่องในโครงเรื่องที่พัฒนาขึ้น ซึ่งคล้ายกับละครโทรทัศน์อย่างเช่น*[[อีอาร์ (ภาพยนตร์ชุดทางโทรทัศน์)|อีอาร์]]*

## อ้างอิง

## แหล่งข้อมูลอื่น
* Hospital Tycoon at GameSpot
* 

หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:เกมจำลองธุรกิจ
หมวดหมู่:วิดีโอเกมทางการแพทย์
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:เกมสำหรับวินโดวส์
พิพิธภัณฑสถานแห่งชาติชาวชนบทโรมาเนีย

**พิพิธภัณฑสถานแห่งชาติชาวชนบทโรมาเนีย** () เป็นพิพิธภัณฑ์ในบูคาเรสต์ ประเทศโรมาเนีย ซึ่งมีของสะสมที่เกี่ยวข้องกับวิถีชีวิตของชาวชนบทโรมาเนีย เช่น สิ่งทอ (โดยเฉพาะเสื้อผ้า) รูปเคารพ เครื่องดินเผา ในปี 1996 พิพิธภัณฑ์ได้รับการขึ้นทะเบียนเป็นพิพิธภัณฑ์ยุโรปแห่งปี พิพิธภัณฑ์ตั้งอยู่ที่ถนนชอเซอาวากีเซเลฟ ไม่ไกลจากจัตุรัสชัยชนะ และอยู่ภายใต้การดูแลของกระทรวงวัฒนธรรม มีของสะสมมากกว่า 100,000 ชิ้น

พิพิธภัณฑ์สถาปนาขึ้นในปี 1906 โดยอาเลกซันดรู ซีการา-ซามูร์กัช ต่อมาปิดตัวลงและเปิดอีกครั้งในเดือนกุมภาพันธ์ 1990 หรือหกเดือนหลังการล่มสลายของผู้เผด็จการนีกอลาเอ ชาวูเชสกู ในสมัยคอมมิวนิสต์ อาคารนี้ใช้งานเป็นพิพิธภัณฑ์เกี่ยวกับพรรคคอมมิวนิสต์โรมาเนีย ชั้นใต้ดินของพิพิธภัณฑ์ในปัจจุบันยังคงมีห้องที่มีไว้สำหรับจัดแสดงวัตถุเดิมบางส่วนจากพิพิธภัณฑ์พรรคในลักษณะแฝงนัย 

อาคารพิพิธภัณฑ์สร้างขึ้นตามสถาปัตยกรรมแบบโรมาเนีย โดยสร้างขึ้นบนที่ดินที่เดิมเป็นโรงกษาปณ์แห่งรัฐ () ตัวอาคารเป็นผลงานออกแบบของนีกอลาเอ กีกา-บูเดชต์ และก่อสร้างขึ้นระหว่างปี 1912 ถึง 1941 โดยในตอนแรกมีจุดมุ่งหมายจะให้เป็นพิพิธภัณฑ์ศิลปะของโรมาเนีย ตัวอาคารได้รับการขึ้นทะเบียนเป็นโบราณสถานของกระทรวงวัฒนธรรมและเอกลักษณ์ของชาติ

ในระหว่างจลาจลเดือนมิถุนายน 1990 อาคารถูกถล่มโจมตีเนื่องจากผู้ประท้วงสับสนอาคารนี้กับที่ทำการใหญ่ของพรรคชาวชนบทแห่งชาติ

## อ้างอิง

หมวดหมู่:พิพิธภัณฑ์ในบูคาเรสต์
สายบิวาโกะ

**สายบิวาโกะ** () เป็นหนึ่งในสามสายย่อยที่ถูกตั้งชื่อขึ้นมาบนเส้นทางของรถไฟสายหลักโทไกโดที่ดำเนินการภายใต้บริษัทรถไฟญี่ปุ่นตะวันตก (JR West) ในพื้นที่มหานครเคฮันชิง ระหว่างสถานีไมบาระถึงเกียวโต ก่อนจะต่อด้วยเจอาร์ สายเกียวโต และเจอาร์ สายโคเบะ ตามลำดับ นอกจากนั้นยังเป็นส่วนหนึ่งของทางรถไฟสายหลักโฮกูริกุ ระหว่างสถานีไมบาระถึงนางาฮามะ 

## ภาพรวม
สายบิวาโกะเป็นชื่อที่ตั้งตามทะเลสาบบิวะซึ่งทางรถไฟวิ่งขนานไปตามพื้นที่ของทะเลสาบ หลังจากการแปรรูปมาเป็นบริษัทเจอาร์ตะวันตก แต่ชื่อของสายนี้เป็นเพียงชื่อเล่นที่ตั้งขึ้นของบริษัทเจอาร์ตะวันตก ในขณะที่ชื่อหลักของทางรถไฟสายนี้ยังคงเป็นสายหลักโทไกโด (โตเกียว-โอซากะ) เช่นเดิม ซึ่งในเชิงเปรียบเทียบกับบริษัทเจอาร์ตอนกลาง ก็มีแนวเส้นทางที่เดินรถบนทางรถไฟสายหลักโทไกโดอยู่ในบางส่วน แต่บริษัทยังคงเลือกใช้ชื่อหลัก ไม่ได้มีการตั้งชื่อเล่นของสายเหมือนกับบริษัทเจอาร์ตะวันตก อย่างไรก็ตามแม้ว่าผู้ใช้บริการเป็นประจำเข้าใจว่าสายบิวาโกะ, เจอาร์ สายเกียวโต และเจอาร์ สายโคเบะ คือ สายเดียวกัน แต่ก็ทำให้เป็นที่ตั้งคำถามสำหรับคนทั่วไปถึงการตั้งชื่อเหล่านี้ขึ้นมา

## การให้บริการ
* ขบวนรถด่วนพิเศษ (新快速):
** ขบวนรถไฟสิ้นสุดที่สถานีนางาฮามะ, ไมบาระ และยาสุ (บางขบวนอาจไปถึงโอมิ-ชิโอสึถึงสึรูกะ) 
** ขบวนรถไฟจอดสถานีนางาฮามะ, ทามูระ, ซากาตะ, ไมบาระ, ฮิโกเนะ, โนโตงาวะ, โอมิ-ฮาจิมัง, ยาสุ, โมริยามะ, คูสัตสึ, มินามิ-คูสัตสึ, อิชิยามะ, โอสึ, ยามาชินะ และเกียวโต จากนั้นขบวนรถไฟจะเดินรถต่อไปตามเจอาร์ สายเกียวโต

* ขบวนรถธรรมดา (普通)
** ให้บริการในรูปแบบรถด่วนเมื่อเป็นเวลาช่วงเช้า
*** เมื่อให้บริการขบวนรถธรรมดา ขบวนรถไฟจะหยุดจอดทุกสถานีบนสายบิวาโกะ โดยสิ้นสุดการเดินรถที่สถานีไมบาระและยาสุ
** ในเวลาเร่งด่วนช่วงเช้า ขบวนรถธรรมดาจากเจอาร์ สายเกียวโต จะเดินรถมาจนถึงสถานียาสุ

## สถานี
*●: รถไฟจอดทุกขบวน.
*○: รถไฟขบวนด่วนพิเศษจอด, ช่วงเช้าและช่วงกลางคืนเท่านั้น
*: รถไฟวิ่งผ่านสถานี
*ขบวนธรรมดา (ประเภทรถไฟชานเมือง 4 ประตู): เจอาร์ สายเกียวโต
*ขบวนรถธรรมดา (ประเภทรถไฟชานเมือง 3 ประตู): ให้บริการแบบขบวนรถด่วนในช่วงเร่งด่วนตอนเช้า

## อ้างอิง
แกลม

**แกลม** (GLAM) เป็นอักษรย่อสำหรับหอศิลป์ (**g**alleries), ห้องสมุด (**l**ibraries), หอจดหมายเหตุ (**a**rchives) และพิพิธภัณฑ์ (**m**useums) และใช้หมายถึงสถาบันทางวัฒนธรรมที่มีพันธกิจในการให้การเข้าถึงความรู้ แกลมสะสมและดูแลรักษามรดกทางวัฒนธรรมเพื่อสาธารณประโยชน์ แกลมในฐานะสถาบันผู้สะสมมีหน้าที่รักษาและทำให้แหล่งข้อมูลปฐมภูมิเข้าถึงได้และมีคุณค่าสำหรับนักวิจัย

รูปแบบของอักษรย่อต่าง ๆ ได้แก่ **GLAMR** ซึ่งรวมถึงการจัดการระเบียน (**r**ecords management) และรูปแบบก่อนหน้า **LAM** ซึ่งไม่ได้รวมถึง "หอศิลป์" (ซึ่งอาจถูกมองว่าเป็นพิพิธภัณฑ์รูปแบบหนึ่ง หรืออาจสับสนกับสถานประกอบการเชิงพาณิชย์ที่มีการซื้อและขายงานศิลปะ) หรืออีกรูปแบบหนึ่งคือ **GLAMA** ซึ่งรวมถึงสถานศึกษา (**a**cademia) หรืออาจเขียนเป็น **GLEAM** ซึ่งรวมถึง "การศึกษา" (**e**ducation)

## อ้างอิง

## แหล่งข้อมูลอื่น
* Library, Archive and Museum Collaboration, OCLC

หมวดหมู่:พิพิธภัณฑ์วิทยา
หมวดหมู่:มรดกทางวัฒนธรรม
การอนุรักษ์และบูรณะทรัพย์สินทางวัฒนธรรม

**การอนุรักษ์และบูรณะทรัพย์สินทางวัฒนธรรม** มุ่งเน้นไปที่การคุ้มครองและการดูแลทรัพย์สินทางวัฒนธรรม (มรดกทางวัฒนธรรมที่จับต้องได้) ได้แก่ งานศิลปะ สถาปัตยกรรม โบราณคดี และสิ่งสะสมของพิพิธภัณฑ์ กิจกรรมการอนุรักษ์ ได้แก่ การอนุรักษ์เชิงป้องกัน การตรวจสอบ การเอกสาร การวิจัย การรักษา และการศึกษา สาขาวิชานี้มีความเกี่ยวข้องอย่างใกล้ชิดกับวิทยาศาสตร์การอนุรักษ์ ภัณฑารักษ์ และนายทะเบียน

## อ้างอิง

## อ่านเพิ่มเติม
* 
*  Copies of this volume are available for free pdf download from the Smithsonian's digital library by clicking on the included link.
*
* 
*
* 
* 

## แหล่งข้อมูลอื่น

* BCIN, the Bibliographic Database of the Conservation Information Network
* CAMEO: Conservation and Art Materials Encyclopedia OnLine
* Conservation OnLine (CoOL) Resources for Conservation Professionals
* DOCAM — Documentation and Conservation of the Media Arts Heritage
* ICOMOS Open Archive: EPrints on Cultural Heritage
* Publications & Resources at the Getty Conservation Institute

หมวดหมู่:มรดกทางวัฒนธรรม
หมวดหมู่:พิพิธภัณฑ์วิทยา
หมวดหมู่:การอนุรักษ์ศิลปะ
บาร์คลีส์

**บาร์คลีส์** (; ) เป็นธนาคารครบวงจร (universal bank) ซึ่งมีสำนักงานใหญ่อยู่ในลอนดอน ประเทศอังกฤษ ดำเนินงานเป็น 2 ส่วน คือ บาร์คลีส์สหราชอาณาจักร (Barclays UK) และบาร์คลีส์สากล (Barclays International)

กิจการของบาร์คลีส์สหราชอาณาจักรนั้น ประกอบด้วย การดำเนินกิจการธนาคารสาขาปลีกย่อยต่าง ๆ การดำเนินธุรกิจบัตรสินเชื่อสำหรับผู้บริโภค การดำเนินธุรกิจบริหารจัดการทรัพย์สิน และการดำเนินกิจการธนาคารสำหรับวิสาหกิจทุกขนาดในสหราชอาณาจักร ส่วนกิจการของบาร์คลีส์สากล ประกอบด้วย การดำเนินกิจการธนาคารบาร์คลีส์ คอร์เพอเรต แอนด์ อินเวสต์เมนต์ (Barclays Corporate and Investment Bank) และการดำเนินธุรกิจด้านผู้บริโภค บัตร และการชำระเงินต่าง ๆ

บาร์คลีส์กำเนิดจากธุรกิจธนาคารของกลุ่มช่างทองซึ่งก่อตั้งขึ้นในลอนดอนเมื่อ ค.ศ. 1690 จนกระทั่งเจมส์ บาร์คลี (James Barclay) ได้เข้ามาเป็นหุ้นส่วนเมื่อ ค.ศ. 1736 และใน ค.ศ. 1896 จึงรวมธนาคาร 12 แห่งในลอนดอนและมณฑลต่าง ๆ ของอังกฤษเข้าเป็นกลุ่มธนาคารซึ่งร่วมทุนกัน ใช้ชื่อว่า "บาร์คลีส์และคณะ" (Barclays and Co.) ในหลายทศวรรษต่อมา บาร์คลีส์ได้ขยายกิจการไปทั่วประเทศ และใน ค.ศ. 1967 บาร์คลีส์ก็เป็นธนาคารแห่งแรกในโลกที่ติดตั้งเครื่องรับจ่ายเงินอัตโนมัติ (ตู้เอทีเอ็ม) ซึ่งเวลานั้นเรียกว่า "เครื่องจ่ายเงินสด" (cash dispenser) ภายหลังบาร์คลีส์ยังได้เป็นเจ้าของบริษัทอีกหลายแห่ง ทำให้กิจการใหญ่โตขึ้นตามลำดับ

บาร์คลีส์เป็นผู้สนับสนุนฟุตบอลพรีเมียร์ลีก ตั้งแต่ฤดูกาล 2003–04

## อ้างอิง

## แหล่งข้อมูลอื่น

* 

หมวดหมู่:ธนาคารในสหราชอาณาจักร
หมวดหมู่:บริษัทจดทะเบียนในตลาดหลักทรัพย์ลอนดอน
ออกญาโกษาธิบดี (จีน)

**ออกญาโกษาธิบดี (จีน)** เป็นเสนาบดีกรมพระคลังในรัชสมัยสมเด็จพระเจ้าเสือถึงสมเด็จพระเจ้าท้ายสระ และเคยเป็นแม่ทัพไปตีเมืองกัมพูชา
## ประวัติ
*ประชุมพงศาวดาร ฉบับหอสมุดแห่งชาติ* กล่าวถึง ออกญาโกษาธิบดี (จีน) ว่า :-
*เจ้าพระยาพระคลังคนนี้เป็นคนที่พระเจ้าแผ่นดินที่สวรรคต [สมเด็จพระเจ้าสุริเยนทราธิบดี] โปรดปรานมาก และพระเจ้ากรุงสยามองค์ปัจจุบัน [สมเด็จพระที่นั่งท้ายสระ] ก็เดินตามรอยพระราชบิดา ก็โปรดมากเหมือนกัน แต่การที่พระยาพระคลังทําตามใจจีนผู้เป็นบริษัทฮอลันดาทุกประการนั้น จึงเป็นการกระทําให้ความคิดของท่านเป็นที่ติดขัดไปหมด*

เมื่อสมเด็จพระเจ้าท้ายสระขึ้นครองราชย์ใหม่ ๆ พระองค์มอบงานราชการบ้านเมืองส่วนใหญ่ให้ออกญาโกษาธิบดีเป็นคนจัดการ ออกญาโกษาธิบดีจึงใช้เส้นสายของตนแต่งตั้งคนจีนให้รับราชการในตำแหน่งที่สำคัญที่เกี่ยวข้องกับการค้า

*บันทึกของมองเซนเยอร์ เดอซีเซ* เขียนเมื่อ พ.ศ. 2257 กล่าวถึงออกญาโกษาธิบดี (จีน) รัชกาลสมเด็จพระเจ้าท้ายสระว่า :-
*เจ้าพระยาพระคลังได้คิดอุบายหาผู้หญิงจีนเข้าไปไว้ในพระราชวังเพื่อให้คอยรับใช้พระมเหษี และเจ้านายผู้หญิง ส่วนราชการฝ่ายหน้านั้นตําแหน่งใดที่เป็นตําแหน่งสําคัญ ๆ เจ้าพระยาพระคลังก็ตั้งให้พวกจีนเข้ารับตําแหน่งนั้น ๆ และตําแหน่งหน้าที่ที่เกี่ยวด้วยการค้าขาย เจ้าพระยาพระคลังก็ตั้งให้พวกจีนเป็นหัวหน้า เพราะฉนั้นในเวลานี้การค้าขายในเมืองไทยจึงตกอยู่ในมือพวกจีนทั้งสิ้น ถึงแม้ว่าพวกไทย มอญ แขก มลายู แขก มัว ไม่พอใจอย่างยิ่งในการที่ไทยลําเอียงเข้าข้างจีนเช่นนี้ก็ไม่กล้าพูดจาคัดค้านอย่างใด เพราะทราบอยู่ว่าพระเจ้าแผ่นดินทรงฟังเสียงพวกจีนโดยเจ้าพระยาพระคลังเป็นสาย*

ในปี ค.ศ. 1717 (พ.ศ. 2260) ได้รับพระราชโองการเป็นแม่ทัพเรือเดินทางไปตีเมืองพุทไธมาศของกัมพูชา ที่กำลังเกิดความวุ่นวายขึ้น พร้อมกับออกญาจักรีบ้านโรงฆ้องที่เป็นแม่ทัพบก แต่ด้วยไม่ชำนาญการศึกสงคราม ออกญาโกษาธิบดีจึงถูกกองทัพญวนและเขมรตีแตกพ่ายกลับมา พระเจ้าท้ายสระลงโทษให้ชดใช้อาวุธปืน กระสุนปืน และดินประสิว

ออกญาโกษาธิบดีจีนน่าจะได้เลื่อนเป็นเจ้าพระยาหลังจากนั้น ดังที่ปรากฏหลักฐานคือสนธิสัญญาที่สยามกับสเปนใน ค.ศ. 1718 (พ.ศ. 2261) กล่าวถึง  **"เจ้าพระยาพระคลัง" (chupahya barcalam)"** เช่นเดียวกับจดหมายที่โกษาธิบดีส่งไปถึงผู้สำเร็จราชการเมืองปัตตาเวียในเดือนมีนาคม ค.ศ. 1719 (พ.ศ. 2262) ระบุบรรดาศักดิ์ของตนเองว่า **"เจ้าพระยาศรีธรรมราชเดชะชาติอำมาตยานุชิตพิพิทรัตนราชโกษาธิบดีอภัยพิริยบรากรมภาหุ เจ้าพระยาพระคลัง (Sjopia Seri Dermaraat Ditsjat Tsjaat Amaat Tiaansjat Pipit Ratna Raat Kosa Tabdie Apia Piri Brakarma Pahok Tsjopia Berkelang)"**

ต่อมาในปี พ.ศ. 2264 พระเจ้าท้ายสระมีรับสั่งให้ออกญาโกษาธิบดีต่อเรือกำปั่นทอดสมออยู่ ณ วัดมเหยงคณ์ โดยใช้เวลา 5 เดือนจึงแล้วเสร็จเพื่อบรรทุกช้างส่งไปขายที่อินเดียตามความในพระราชพงศาวดารว่า

ออกญาโกษาธิบดี (จีน) ถูกปลดออกจากตำแหน่งเสนาบดีกรมพระคลัง เมื่อ พ.ศ. 2273 รัชกาลสมเด็จพระที่นั่งท้ายสระปรากฏใน *จดหมายเหตุของสังฆราชเตเซียเดอเคราเลว่าด้วยไทยกดขี่บีบคั้นคณะบาทหลวง*

## ในวัฒนธรรมสมัยนิยม
ในละครพีเรียดอิงประวัติศาสตร์เรื่องพรหมลิขิต มีการกล่าวถึงออกญาโกษาธิบดี (จีน) ซึ่งผู้ที่รับบทนี้คือ ชาย-ชาตโยดม หิรัณยัษฐิติ

## อ้างอิง
; หมายเหตุ

; เชิงอรรถ

หมวดหมู่:ขุนนางไทย
หมวดหมู่:ขุนนางในสมัยกรุงศรีอยุธยา
หมวดหมู่:บุคคลในประวัติศาสตร์กรุงศรีอยุธยา
หมวดหมู่:บุคคลในยุคราชวงศ์บ้านพลูหลวง
หมวดหมู่:เจ้าพระยาโกษาธิบดี
ปีศาจของฉัน

***ปีศาจของฉัน*** () เป็นละครโทรทัศน์ผ่านสัญญาณต่อเนื่องเกาหลีใต้ นำแสดงโดย คิม ยู-จ็อง, ซง คัง, อี ซัง-อี และคิม แฮ-ซุก ออกอากาศตอนแรกทางเอสบีเอสทีวี เมื่อวันที่ 24 พฤศจิกายน 2023 ออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ยังสามารถใช้งานได้สำหรับ สตรีมมิ่ง บน Netflix ในบางภูมิภาค

## เรื่องย่อ
ซีรีส์นี้ถ่ายทอดเรื่องราวของการแต่งงานตามสัญญาระหว่างโดโดฮี (คิม ยูจอง) ที่ทายาทผู้ชั่วร้ายของกลุ่มบริษัทและจุง กูวอน (ซง คัง) ปีศาจที่สูญเสียพลังของเขาชั่วคราว การสูญเสียชั่วขณะนี้ทำให้พวกเขามีความสุขชั่วขณะหนึ่ง แต่ท้ายที่สุดก็นำไปสู่นรก

## นักแสดง
### หลัก
* คิม ยู-จ็อง โดโดฮี 
:ทายาทตระกูลแชโบลที่เป็นศัตรูของทุกคน
* ซง คัง รับบทเป็น จุง กูวอน 
:ปีศาจที่สูญเสียพลังไปในชั่วข้ามคืน
* ลี ซังอี รับบทเป็น จู ซอก-ฮุน
:CEO ของ Mirae Investment ซึ่งเป็นบริษัทในเครือของ Mirae Group

### นักแสดงสมทบ
* คิม แฮซุก รับบทเป็น จู ชอน ซุก
:ป้าของซอกฮุนซึ่งเป็นผู้ก่อตั้ง Mirae Group.
* คิม แท-ฮุนรับบทเป็น โน ซอก-มิน
:ลูกชายคนแรกของ ชอนซุก ที่เป็น CEO ของ Mirae Electronics
* ลี ยุน-จิ  รับบทเป็น โน ซูอัน
*
: ลูกสาวคนที่สองของ ชอนซุก ซึ่งเป็น CEO ของ Mirae Apparel 
* โจ ยอนฮี รับบทเป็น Kim Se-ra
:ภรรยาของซอกมินซึ่งเป็นกรรมการผู้จัดการ Mirae Electronics.
* โจ เฮจู รับบทเป็น Jin Ga-young
:นักเต้นที่มีความพิเศษในด้านศิลปะการต่อสู้แบบดาบคู่แบบดั้งเดิม
* Kang Seung-ho รับบทเป็น Noh Do-kyung
:ลูกชายคนเดียวของ ซอกมิน และ เซรา ซึ่งเป็นหัวหน้าของ Mirae Electronics
* ซอ จองยอน รับบทเป็น Shin Myeong-seo
:เลขานุการของ โดฮี
* Heo Jeong-do รับบทเป็น Park Bok-gyu
: ผู้รับเหมาคนแรกของ กูวอน เมื่อ 200 ปีที่แล้ว

## การผลิต
### การคัดเลือกนักแสดง
เมื่อวันที่ 18 มกราคม 2566 มีรายงานว่าทั้งคู่ คิม ยู-จ็อง และ ซง คัง กำลังพิจารณาข้อเสนอเพื่อแสดงละคร

เมื่อวันที่ 14 เมษายน 2566 มีรายงานว่านักแสดงคนดังกล่าวลี ซัง-ยี ล่าสุดยืนยันการปรากฏตัวของเขาในละครและกำลังเตรียมถ่ายทำ
## เพลงประกอบต้นฉบับ

### ส่วนหนึ่งที่ 1

### ส่วนที่ 2

### ส่วนที่ 3

### ส่วนที่ 4

### ส่วนที่ 7

## กำลังถ่ายทำ
การอ่านบทครั้งแรกจัดขึ้นในวันที่ 12 เมษายน พ.ศ. 2566

## ผู้ชม

## รางวัลและการเสนอชื่อ

## หมายเหตุ

## อ้างอิง

## แหล่งข้อมูลอื่น
* 
* 
* 

หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:รายการโทรทัศน์ภาษาเกาหลี
หมวดหมู่:ละครโทรทัศน์ช่องเจทีบีซี
หมวดหมู่:CS1 แหล่งที่มาภาษาเกาหลี (ko)
หมวดหมู่:บทความที่มีข้อความภาษาเกาหลี
วันแพกต์

**วันแพกต์** (; ; , หรือตัวพิมพ์ใหญ่ทั้งหมด) เป็นบอยแบนด์เกาหลีใต้ ก่อตั้งโดยArmada Ent. ประกอบด้วยสมาชิกจำนวนห้าคนคือ จงอู, เจย์ ชาง, ซ็องมิน, แท็ก และเยดัม พวกเขาเปิดตัวเมื่อวันที่ 30 พฤศจิกายน 2023 ด้วยอัลบั้มเอกซ์เทนเดดเพลย์ (อีพี) *Moment*

## สมาชิก

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2566
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี
ดัฟ ทรักส์

**ดัฟ ทรักส์** () เป็นบริษัทผู้ผลิตรถบรรทุกสัญชาติเนเธอร์แลนด์ และเป็นส่วนหนึ่งของแพ็กคาร์ DAF ย่อมาจาก "โรงงานผลิตรถพ่วงของตระกูลฟาน ดอร์น" (van Doorne's Aanhangwagen Fabriek) สำนักงานใหญ่และโรงงานหลักตั้งอยู่ที่เมืองไอนด์โฮเฟิน ห้องโดยสารและชุดประกอบเพลาผลิตขึ้น ณ โรงงานเวสเตอร์โล ประเทศเบลเยียม รถบรรทุกบางรุ่นที่จำหน่ายภายใต้แบรนด์ DAF นั้นได้รับการออกแบบและผลิตโดยเลย์แลนด์ ทรักส์ (Leyland Trcuks) ณ โรงงานเลย์แลนด์ ประเทศสหราชอาณาจักร

## ประวัติ

### ธุรกิจรถยนต์

## ธุรกิจรถบรรทุก

### ทาทรา

## มอเตอร์สปอร์ต
### รถยนต์

### รถบรรทุก

## รถรุ่นปัจจุบัน

* ซีเอฟ ซีรีส์ (CF series)
* เอกซ์เอฟ ซีรีส์ (XF series)
* แอลเอฟ ซีรีส์ (LF series)
* เอกซ์จี ซีรีส์ (XG series)

## อ้างอิง

หมวดหมู่:กลุ่มบริษัทวอลโว่
นางงามนานาชาติ 2023

**นางงามนานาชาติ 2023** () เป็นการจัดประกวดนางงามนานาชาติครั้งที่ 61 ณ สนามกีฬาแห่งชาติโยโยงิ, เขตชิบูยะ, โตเกียว, ประเทศญี่ปุ่น โดยยัสมิน เซลแบร์ค นางงามนานาชาติ 2022 สวมมงกุฎให้ อันเดรีย รูบิโอ จากเวเนซุเอลาให้เป็นผู้สืบทอดตำแหน่งนางงามนานาชาติ 2023 โดยถือเป็นการประกวดมิสอินเตอร์เนชั่นแนล 2023 ครั้งที่9 ที่เวเนซุเอลาชนะการแข่งขัน - ชนะมากที่สุดในประวัติศาสตร์ของการประกวด

## ผลการประกวด
right|thumb|500px|Miss International 2023 participating countries and territories
### ลำดับ

§ – โหวตให้ติดอันดับ 15 ตามความนิยมจากการโหวตออนไลน์
## คอนติเนนทอลควีนส์

## รางวัลพิเศษ

### ชุดราตรียอดเยี่ยม

### ชุดประจำชาติยอดเยี่ยม

### มิสฟิตเนส (ชุดว่ายน้ำยอดเยี่ยม)

## ผู้เข้าประกวด
70 ผู้เข้าประกวดที่ได้รับการยืนยัน.

## อ้างอิง

## แหล่งข้อมูลอื่น

หมวดหมู่:การประกวดนางงาม
หมวดหมู่:นางงามนานาชาติ
หมวดหมู่:นางงามนานาชาติแบ่งตามปี
หมวดหมู่:การประกวดความงามในปี พ.ศ. 2566
พระเทพโมฬี (ผึ้ง)

**พระเทพโมฬี (ผึ้ง)** บ้างเขียน **พระเทพย์โมฬี (ผึ้ง)** เกิดเมื่อวันที่ 4 มีนาคม พ.ศ. 2365 เป็นพระภิกษุจำพรรษาอยู่วัดราชบูรณะ จากคำอธิบายของกรมศิลปากรในหนังสือ *[[ประถมมาลา]]* ที่พระเทพโมฬีแต่ง กล่าวว่า พระเทพโมฬีคงจะเป็น "กวีผู้มีภูมิชั้นสูงและแต่งบทกลอนได้เป็นเยี่ยม"

## ประวัติ
เดิมมีนามว่า ผึ้ง หรือ พึ่ง มีบิดา คือ พระมหาวิชาธรรม อธิบดีแม่กองสอบไล่หนังสือขอมปริยัติธรรม พระคัมภีร์ พระไตรปิฎก แผนกสอบไล่ฝ่ายในพระราชวังบวรสถานมงคล มารดา ชื่อนางผ่อง เป็น​ธิดาหลวงธรรมรักษา (บุญเกิด) เมื่อเจริญวัย ได้ไปเล่าเรียนอ่านหนังสือไทยและขอมกับพระญาณสมโภช ณ วัดมหาธาตุ ขณะเป็นสามเณรสอบไล่ได้ 5 ประโยค ครั้นอายุครบบวชเป็นพระ สอบไล่ได้อีก 3 ประโยครวมเป็นเปรียญ 8 ประโยค ได้รับพระราชทานนิตยภัตและตาลปัตรเลื่อนตามตำแหน่งยศเปรียญเอก

ในสมัยรัชกาลที่ 3 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ ให้ตั้งพระมหาผึ้งเปรียญเอกเป็นที่พระเทพโมฬี พระราชาคณะสามัญวัดราชบูรณะในพระนคร หลังจากที่ได้แต่ง *[[ประถมมาลา]]* ซึ่งเป็นตำราสั่งสอนวิชาหนังสือไทยให้ใช้อย่างถูกต้อง พระเทพโมฬีมีพรสวรรค์เป็นพิเศษในการเทศนา เป็นที่ถูกพระราชหฤทัยในพระบาทสมเด็จพระเจ้าอยู่หัวยิ่งนัก

ต่อมามีพระอมรโมฬี (สา) วัดบวรนิเวศ อีกรูปหนึ่ง ซึ่งโปรดฯ ฝีปากเทศน์พอ ๆ กัน (ต่อมาพระอมรโมฬี (สา) เป็นสมเด็จพระอริยวงศาคตญาณ (สา ปุสฺสเทโว)) จนเมื่อจะถึงกำหนดมหกรรมสมโภชพระอารามหลวง วัดพระเชตุพน รัชกาลที่ 3 ทรงจัดสรรเครื่องไทยทานสำหรับพระราชทานพระราชาคณะ รูปหนึ่งราคาไม่ต่ำกว่า 10 ชั่ง พระเทพโมฬีคิดจะลาสึกเกิดปมทางใจ ถ้าเทศน์ถวายในหลวง รับไทยทาน 10 ชั่ง แล้วก็ลาสึก เกรงจะมีข้อครหาเอาเงินไทยทานมาทำทุนในเพศฆราวาส จึงรีบเข้าเฝ้าฯ ถวายพระพรลาสึก รัชกาลที่ 3 ทรงพระพิโรธ ตัดพ้อ "เมื่อชีต้นจะสึก ไม่เทศน์ให้โยมฟัง ก็ตามแต่ใจเถิด" แล้วให้พระอมรโมฬี (สา) มาเทศน์แทน

แต่ก็มีปัญหาพระอมรโมฬี (สา) มีปัญหาเดียวกับพระเทพโมฬี  (ผึ้ง) เข้าถวายพระพรขอลาสึก เป็นรูปที่สอง รัชกาลที่ 3 ทรงพิโรธเพิ่มเป็นสองเท่า จึงได้นิมนต์ท่านเจ้าถึก พระธรรมวโรดม วัดโพธิ์ มาเทศน์แทน

หลังจากสึกแล้วได้เข้าถวายตัวเป็นข้าในพระเจ้าลูกยาเธอ กรมหมื่นอมเรนทรบดินทร์ ไม่นานถูกฟ้องว่าเมื่อครั้งยังผนวชอยู่ในเพศบรรพชิตนั้น ได้ทำปาราชิกกับเจ้าจอมมารดาม่วงแจ้ พระสนมเอกในกรมพระราชวังบวร จึงโปรดเกล้าฯ ให้พระพิเรนทรเทพ (กระต่าย) เป็นตุลาการชำระความ นายผึ้งรับสารภาพตามข้อกล่าวหา จึงโปรดฯ ให้เจ้าพนักงานนำตัวนายผึ้งไปสักหน้าผาก แล้วส่งไปเป็นตะพุ่นหญ้าช้างตามโทษานุโทษ

เมื่อถึงวันฉลองวัดโพธิ์ พระบาทสมเด็จพระนั่งเกล้าเจ้าอยู่หัวโปรดฯ ให้ช่างวาดรูปนายผึ้งขนาดเท่าตัวจริงบนกระดาษแผ่นใหญ่ เป็นรูปนายผึ้งนุ่งผ้าเขียวยืนหาบหญ้า หน้าผากมีรอยสัก มือถือเคียว มีอักษรบรรยายภาพไว้ว่า "นายผึ้ง เทพย์โมฬีหาบหญ้า" คนเที่ยวงาน หลายคนเป็นศิษย์เรียนหนังสือ *ประถมมาลา* มุงดูรูปนั้นก็ซุบซิบกันว่า นี่เป็นการประจานกันกลางเมือง

## อ้างอิง

หมวดหมู่:กวีชาวไทย
หมวดหมู่:นักเขียนชาวไทย
หมวดหมู่:พระราชาคณะชั้นเทพ
อนุสรณ์สถานเหยื่อลัทธิคอมมิวนิสต์และการต่อต้าน

**อนุสรณ์สถานเหยื่อลัทธิคอมมิวนิสต์และการต่อต้าน** () ในประเทศโรมาเนียประกอบด้วยพิพิธภัณฑ์อนุสรณ์สถานซีกีเยตซึ่งตั้งอยู่ในเมืองซีกีเยตูมาร์มัตซีเยย์ เทศมณฑลมารามูเรช และศูนย์ระหว่างประเทศเพื่อการศึกษาว่าด้วยลัทธิคอมมิวนิสต์ซึ่งตั้งอยู่ในกรุงบูคาเรสต์

## ศูนย์ระหว่างประเทศเพื่อการศึกษาว่าด้วยลัทธิคอมมิวนิสต์
**ศูนย์ระหว่างประเทศเพื่อการศึกษาว่าด้วยลัทธิคอมมิวนิสต์** () ก่อตั้งขึ้นในปี 1993 โดยอานา บลันดียานา และรอมูลุส รูซัน ภายใต้การบริหารดูแลของมูลนิธิสถาบันพลเรือน ศูนย์ระหว่างประเทศแห่งนี้เป็นศูนย์เพื่อการวิจัย การศึกษา และพิพิธภัณฑสถานวิทยา

## พิพิธภัณฑ์อนุสรณ์สถานซีกีเยต
**พิพิธภัณฑ์อนุสรณ์สถานซีกีเยต** () เป็นพิพิธภัณฑ์ของศูนย์ระหว่างประเทศเพื่อการศึกษาว่าด้วยลัทธิคอมมิวนิสต์ โดยสร้างขึ้นจากซากของเรือนจำซีกีเยตในปี 1993 ตั้งอยู่ในใจกลางเมืองซีกีเยตูมาร์มัตซีเยย์ เทศมณฑลมารามูเรช

โครงการพิพิธภัณฑ์และอนุสรณ์สถานในเรือนจำเก่าแล้วเสร็จในปี 2000 โดยแปรสภาพห้องขังแต่ละห้องเป็นห้องจัดแสดงของพิพิธภัณฑ์ที่บอกเล่าเหตุการณ์ตามลำดับของระบบเผด็จการเบ็ดเสร็จและระบอบคอมมิวนิสต์ในโรมาเนีย ไปจนถึงการต่อสู้และเหยื่อของระบอบเผด็จการคอมมิวนิสต์ทั้งในโรมาเนียและในยุโรปตะวันออก

เมื่อปี 1998 สภายุโรประบุให้อนุสรณ์สถานซีกีเยตเป็นหนึ่งในสถานที่หลักของยุโรปเพื่อการอนุรักษ์ความทรงจำ ร่วมกับพิพิธภัณฑ์รัฐเอาช์วิทซ์-เบียร์เคอเนาและอนุสรณ์สถานก็อง

## อ้างอิง
วังบารอก (ตีมีชออารา)

**วังบารอก** () เป็นวังขนาดใหญ่ในย่านเชตาเตของนครตีมีชออารา ประเทศโรมาเนีย เป็นหนึ่งในอาคารตัวอย่างชิ้นสำคัญของตีมีชออาราในศตวรรษที่ 18 ในปัจจุบันอาคารเป็นที่ตั้งของ **พิพิธภัณฑสถานแห่งชาติศิลปะ ตีมีชออารา** () อาคารนี้ประกอบด้วยสองชั้นและหลังคาแบบม็องซาร์ ประตูทางเข้าสองประตูซึ่งออกแบบตามสถาปัตยกรรมบารอกแบบเวียนนา โถงบารอกบนชั้นหนึ่งของอาคารเป็นสถานที่ใช้จัดเทศกาลและการเฉลิมฉลองต่าง ๆ ที่จัดขึ้นตามโอกาสการเดินทางเยือนของจักรพรรดิและกษัตริย์มากมาย เช่น จักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์, จักรพรรดิฟรันทซ์ โยเซ็ฟที่ 1 แห่งออสเตรีย, พระเจ้าเฟร์ดีนันด์ที่ 1 แห่งโรมาเนีย เป็นต้น รวมถึงยังเป็นสถานที่ที่ศิลปินและนักดนตรีเลื่องชื่อมากมายเคยมาแสดง เช่น ฟรันทซ์ ลิสท์, โยฮันเนิส บรามส์, ปาโบล ซาราซาเต, จอร์เจ เอเนสกู เป็นต้น

เดิมทีพิพิธภัณฑ์ศิลปะนี้เป็นหน่วยงานหนึ่งของพิพิธภัณฑสถานแห่งชาติบานัต กระทั่งปี 2006 ได้แยกออกมาเป็นหน่วยงานเอกเทศ ของสะสมส่วนสำคัญของหอศิลป์ตีมีชออารานี้เป็นภาพเขียนของอิตาลี เฟลมิช เยอรมัน ออสเตรีย ฮังการี และโรมาเนียที่ฌิกโมนด์ โอร์โมช ผู้ร่วมก่อตั้งและผู้มีบทบาทสำคัญในแวดวงศิลปะของตีมีชออารา บริจาคมาในช่วงปี 1888–1895 ต่อมา ยออากิม มีลอยา ผู้อำนวยการพิพิธภัณฑ์บานัตระหว่างปี 1928–1940 ได้มีบทบาทในการรวบรวมของสะสมที่เป็นงานศิลปะโรมาเนียและศิลปะบานัตเก่าแก่ ต่อมาศิลปินอาวูเรล ชูเป ผู้อำนวยการคนต่อมาจนถึงปี 1948 ได้สานต่อการรวบรวมงานศิลปะของบานัตและโรมาเนียโดยเฉพาะจากยุคร่วมสมัยและสมัยใหม่

## อ้างอิง

หมวดหมู่:พิพิธภัณฑ์ในตีมีชออารา
หมวดหมู่:สิ่งก่อสร้างในตีมีชออารา
พิพิธภัณฑสถานแห่งชาติประวัติศาสตร์โรมาเนีย

**พิพิธภัณฑสถานแห่งชาติประวัติศาสตร์โรมาเนีย** () เป็นพิพิธภัณฑ์ที่ตั้งอยู่บนถนนกาเลอาวิกตอรีเยย์ บูคาเรสต์ ประเทศโรมาเนีย ภายในเก็บรักษาและจัดแสดงโบราณวัตถุจากสมัยโบราณถึงปัจจุบันของโรมาเนีย

พิพิธภัณฑ์ตั้งอยู่ภายในอาคารที่อดีตเคยเป็นวังกิจการไปรษณีย์ซึ่งเคยเป็นที่ตั้งของพิพิธภัณฑ์ตราไปรษณียากรมาก่อนเช่นกัน พื้นที่ผิวของพิพิธภัณฑ์มีขนาดรวม 8,000 ตารางเมตร นิทรรศการถาวรของพิพิธภัณฑ์ประกอบด้วยปูนปลาสเตอร์หล่อขึ้นรูปจำลองเสาตรายานุสขนาดเท่าจริง, เครื่องราชกกุธภัณฑ์ของโรมาเนีย, ขุมทรัพย์ปีเยตรออาเซเล และเหรียญรางวัลโนเบลของจริงของจอร์เจ เอมิล ปาลาเด ซึ่งเป็นชาวโรมาเนียที่ได้รับรางวัลโนเบลสาขาสรีรวิทยาหรือการแพทย์

โครงการก่อสร้างตัวอาคารที่เป็นพิพิธภัณฑ์ในปัจจุบันได้รับการอนุมัติในปี 1892 โดยอาเลกซันดรู เซอวูเลสกู สถาปนิก และเอร์เนสต์ สตูร์ซา ผู้ตรวจการไปรษณีย์ ได้ถูกส่งไปเยี่ยมชมอาคารที่ทำการไปรษณีย์ต่าง ๆ ทั่วยุโรปเพื่อพิจารณาออกแบบอาคารหลังนี้ การออกแบบสุดท้ายได้รับอิทธิพลจากไปรษณียาคารในนครเจนีวาของสวิตเซอร์แลนด์ อาคารมี 3 ชั้นและชั้นใต้ดินยกสูง มุขเสาเรียงด้านหน้ามีเสาดอริก 10 ต้นรองรับ และมีบันได 12 ขั้นเข้าไปสู่ตัวอาคาร ภายนอกยังมีประติมากรรมตกแต่งมากมาย

## ระเบียงภาพ

Image:Bucharest History Museum 1.jpg
Image:National Museum of Romanian History - arcades.JPG|ส่วนอาร์เขดของอาคาร
Image:Muzeul de Istorie - frontal.jpg
Image:Traj col exhibit 1.jpg|เสาตรายานุสหล่อจำลอง
File:Bucuresti, Romania, Muzeul National de Istorie, Lapidariu (interior 5); B-II-m-A-19843.JPG|เสาตรายานุสหล่อจำลอง
Image:Elisabeth of Wied.jpg|ภาพเขียนบุคคลรูปเอลีซาเบ็ทแห่งวีท
Image:Balasa Cantacuzino sarcophagus.jpg|โลงศพของเจ้าหญิงเบอลาชา กันตากูซีโน
File:Bucuresti, Romania, Muzeul National de Istorie, Tezaurul Istoric (6); B-II-m-A-19843.JPG|มงกุฎเหล็กกล้าแห่งโรมาเนีย
Image:Helmet of Cotofenesti - Front by Radu Oltean.jpg|หมวกทองแห่งกอตซอเฟเนชต์, 400 ปีก่อนคริสต์กาล
Image:Plevna objects.jpg|วัตถุจากการล้อมนครเปลฟนา 
Image:Dacian_Gold_Bracelet_at_the_National_Museum_of_Romanian_History_2011_-_6.jpg|กำไลดากิอา
Bucharest - The Thinker & The Sitting Woman of Cernavoda - no bg.png|*[[Thinker of Hamangia|นักคิดแห่งฮามันจียา]]*
Sofia Potocky's Sarcophagus - Bucharest IMG 01.jpg|โลงศพของโซเฟีย โปท็อกกี (Sofia Potocky's Sarcophagus)


## อ้างอิง


## แหล่งข้อมูลอื่น
*
*
*Friends Association (Romanian/English/French)
ไรออต (วิดีโอเกม)

***ไรออต*** () เป็นวิดีโอเกมอินดี ค.ศ. 2019 เกี่ยวกับการจำลองการจลาจลที่สร้างจากเหตุการณ์จริง โครงการดังกล่าวเริ่มต้นด้วยแคมเปญอินดีโกโกในเดือนกุมภาพันธ์ ค.ศ. 2014 ที่จบลงด้วยความสำเร็จ เกมนี้ได้รับการวางจำหน่ายเมื่อวันที่ 6 ธันวาคม ค.ศ. 2017 เพื่อให้เข้าถึงสตีมในช่วงระหว่างพัฒนา ซึ่งเลนเนิร์ด เมนชีอารี ผู้กำกับและก่อนหน้านี้เคยเป็นนักตัดต่อรวมถึงผู้กำกับภาพให้แก่บริษัทวาล์วได้เคยประสบกับเหตุการณ์จลาจลเป็นการส่วนตัว และเกม "ไรออต" ได้รับการสร้างขึ้นเพื่อเป็นช่องทางในการแสดงออกและบอกเล่าเรื่องราวของเหตุการณ์เหล่านี้ โดยผู้เล่นสามารถเลือกได้ระหว่างการเล่นเป็นตำรวจหรือผู้ก่อการจลาจล เกมดังกล่าวอาจจะวางจำหน่ายสำหรับแมคโอเอส, ลินุกซ์, ไอโอเอส และแอนดรอยด์ ซึ่งทางผู้ผลิตสนใจที่จะนำเกมมาสู่แพลตฟอร์มเหล่านี้ แต่ปัจจุบันถูกจำกัดด้วยงบประมาณของพวกเขา

## รูปแบบการเล่น
*ไรออต*ให้ผู้เล่นเล่นเป็นทั้งตำรวจและกลุ่มจลาจล ในฐานะตำรวจ เกมนี้เกี่ยวข้องกับกลยุทธ์และการวางแผน โดยมีส่วนต่อประสานกราฟิกกับผู้ใช้ที่ใช้รูปแบบตำรวจแบบดั้งเดิม สิ่งนี้แตกต่างกับรูปแบบการเล่นทั่วไปของกลุ่มจลาจลซึ่งมีการปรับตัวและโต้ตอบ โดยอาศัยการตัดสินใจของตำรวจซึ่งตรงข้ามกับการวางแผนระยะยาว แต่อาศัยทักษะการตัดสินใจที่รวดเร็วแทน เกมดังกล่าวประกอบด้วยหกศึกหลักที่มีฉากในประเทศอิตาลี, กรีซ, สเปน และอียิปต์

ส่วนการจลาจลอื่น ๆ ที่เกิดขึ้นทั่วโลกจะพร้อมให้หาเล่นและปลดล็อกได้ แต่ละสถานการณ์จะมีภูมิหลังที่แตกต่างกัน รวมถึงอุปกรณ์ประกอบฉากและเครื่องแบบตำรวจ ส่วนเสื้อผ้าของพวกนักเคลื่อนไหวจะได้รับการสุ่มสร้างขึ้นอย่างเป็นระบบ ทั้งนี้ เหล่าตัวละครจะมีสถิติที่แตกต่างกันซึ่งเปลี่ยนวิธีตอบสนองในสถานการณ์ที่แตกต่างกัน ซึ่งหมายความว่าผู้คนจะดำเนินการในลักษณะที่คาดเดาไม่ได้โดยพิจารณาจากองค์ประกอบที่จะเกิดขึ้นในการจลาจลแต่ละครั้ง *ไรออต*กำลังได้รับการวางแผนที่จะเปิดตัวตัวแก้ไขระดับในเกม โดยการใช้สิ่งนี้ ผู้เล่นจะสามารถสร้างจลาจลที่กำลังเกิดขึ้นในโลกขึ้นมาใหม่ได้ โดยระดับดังกล่าวนั้นสามารถร่วมกันกับใครก็ได้ในโลก และบุคคลอื่นสามารถให้คะแนนตามคุณภาพและความถูกต้องทางประวัติศาสตร์

## การพัฒนา
สถานการณ์ใน*ไรออต*ได้รับการแจ้งบางส่วนผ่านการมีส่วนร่วมของเลนเนิร์ด เมนชีอารี ผู้เป็นนักออกแบบ ในการประท้วงโนตัฟของอิตาลี *ไรออต*ได้รับทุนส่วนหนึ่งจากแคมเปญระดมทุนอินดีโกโก ซึ่งระดมทุนได้ 36,139 ดอลลาร์ในเดือนมีนาคม ค.ศ. 2013 งบประมาณของเกมบางส่วนมีไว้เพื่อการเดินทางและการวิจัย โดยเกมนี้มีจุดมุ่งหมายเพื่อพรรณนาสถานการณ์ต่าง ๆ ในลักษณะที่เป็นกลาง ทำให้ผู้เล่นสามารถสำรวจความขัดแย้งของทั้งสองฝ่ายได้

เกม*ไรออต*พยายามเลียนแบบรูปลักษณ์ย้อนยุค 2 มิติ แม้ว่าฉากจะเป็น 3 มิติ ซึ่งให้แสง, ฟิสิกส์ และเอฟเฟกต์ภาพที่สมจริงยิ่งขึ้น ตลอดจนการเคลื่อนไหวของตัวละครทั้งหมดเป็นไปตามหลักฟิสิกส์ ซึ่งหมายความว่าแทนที่จะเดินตามเส้นทาง การเคลื่อนไหวของฝูงชนจะได้รับอิทธิพลจากการสื่อด้วยการสัมผัสของฝูงชนที่เหลือ ส่วนรูปแบบศิลปะได้รับแรงบันดาลใจจากเกม*[[ซูเปอร์บราเธอส์: ซอร์ดแอนด์สวอร์เซอรี อีพี]]*

และใน ค.ศ. 2019 เลนเนิร์ด เมนชีอารี ได้เปิดตัวเวอร์ชันไอโอเอสฟรี

## อ้างอิง

## แหล่งข้อมูลอื่น
* Official website 

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:เกมสำหรับแอนดรอยด์
หมวดหมู่:วิดีโอเกมอินดี
หมวดหมู่:เกมสำหรับไอโอเอส
หมวดหมู่:เกมสำหรับแมคโอเอส
หมวดหมู่:เกมสำหรับอูยา
หมวดหมู่:วิดีโอเกมเกี่ยวกับเจ้าหน้าที่ตำรวจ
หมวดหมู่:วิดีโอเกมที่พัฒนาขึ้นในประเทศอิตาลี
หมวดหมู่:เกมสำหรับวินโดวส์
สถานีกรมชลประทาน

**สถานีกรมชลประทาน** (; รหัส: PK05) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนติวานนท์ในพื้นที่อำเภอปากเกร็ด จังหวัดนนทบุรี

## ที่ตั้ง
สถานีกรมชลประทานตั้งอยู่เหนือถนนติวานนท์ บริเวณด้านหน้ากรมชลประทาน ในพื้นที่หมู่ที่ 1 บ้านปากด่าน ตำบลบางตลาด อำเภอปากเกร็ด จังหวัดนนทบุรี

## รายละเอียด
### สีสัญลักษณ์
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

### รูปแบบ
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง


MRT Pink Line Royal Irrigation Department Station 20231125-6.jpg|ห้องจำหน่ายบัตรโดยสาร
MRT Pink Line Royal Irrigation Department Station 20231125-3.jpg|ทางออก 2
MRT Pink Line Royal Irrigation Department Station 20231125-4.jpg|เครื่องตรวจตั๋วอัตโนมัติ
MRT Pink Line Royal Irrigation Department Station 20231125-8.jpg|ป้ายชานชาลา 1


### ทางเข้า–ออก
ประกอบด้วยทางขึ้น–ลงปกติ ได้แก่
* **1** กรมชลประทาน ปากเกร็ด, สำนักงานทรัพยากรน้ำแห่งชาติ
* **2** วิทยาลัยการชลประทาน, โรงพยาบาลกรมชลประทาน, ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ
* **3** โรงเรียนชลประทานวิทยา, วัดชลประทานรังสฤษดิ์, ซอยติวานนท์-ปากเกร็ด 6
* **4** อุทยานชลประทานไทย, ซอยติวานนท์-ปากเกร็ด 4

### แผนผัง

### เวลาให้บริการ

## สถานที่ใกล้เคียง
* กรมชลประทาน
** วิทยาลัยการชลประทาน
** โรงพยาบาลกรมชลประทาน
** โรงเรียนชลประทานวิทยา
** อุทยานชลประทานไทย
* ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ
* วัดชลประทานรังสฤษดิ์ พระอารามหลวง นนทบุรี (หลวงพ่อปัญญา)
* สำนักงานทรัพยากรน้ำแห่งชาติ
* โรงเรียนศรีสังวาลย์
* ศูนย์เทคโนโลยีการศึกษาเพื่อคนตาบอด

## รถโดยสารประจำทาง
*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

## อ้างอิง

กรมชลประทาน
หมวดหมู่:สิ่งก่อสร้างตั้งแต่ พ.ศ. 2566
กรมชลประทาน
สถานีแยกปากเกร็ด

**สถานีแยกปากเกร็ด** (; รหัส: PK06) เป็นสถานีรถไฟฟ้ามหานครแบบยกระดับในเส้นทางสายสีชมพู ตั้งอยู่ทางทิศตะวันออกเฉียงใต้ของทางแยกปากเกร็ดในพื้นที่อำเภอปากเกร็ด จังหวัดนนทบุรี

## ที่ตั้ง
สถานีแยกปากเกร็ดตั้งอยู่ทางทิศตะวันออกเฉียงใต้ของทางแยกปากเกร็ด ในพื้นที่หมู่ที่ 5 บ้านศาลาขี้ปด ตำบลปากเกร็ด อำเภอปากเกร็ด จังหวัดนนทบุรี โดยเป็นหนึ่งในสถานีระบบรถไฟฟ้าสายสีชมพูที่ไม่ได้ตั้งเหนือถนนหรือริมถนนที่มีอยู่เดิม ทั้งนี้ ได้มีการสร้างถนนใต้สถานีเพื่อเชื่อมต่อกับถนนติวานนท์และถนนแจ้งวัฒนะ

## รายละเอียด
### สีสัญลักษณ์
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

### รูปแบบ
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง


MRT Pink Line Yaek Pak Kret Station 20231125-5.jpg|ห้องจำหน่ายบัตรโดยสาร
MRT Pink Line Yaek Pak Kret Station 20231125-4.jpg|ทางออก 2
MRT Pink Line Yaek Pak Kret Station 20231125-6.jpg|เครื่องตรวจตั๋วอัตโนมัติ
MRT Pink Line Yaek Pak Kret Station 20231125-7.jpg|ชานชาลาสถานี
MRT Pink Line Yaek Pak Kret Station 20231125-8.jpg|ป้ายชานชาลา 1


### ทางเข้า–ออก
ประกอบด้วยทางขึ้น–ลงปกติ ได้แก่
* **1** ถนนติวานนท์, สมาคมสร้างคุณค่าในประเทศไทย สำนักงานใหญ่
* **2** ถนนแจ้งวัฒนะ, บริษัท ออด๊าซ อินดัสทรี่ จำกัด

### แผนผัง

### เวลาให้บริการ

## สถานที่ใกล้เคียง
* ทางแยกปากเกร็ด
* สมาคมสร้างคุณค่าในประเทศไทย สำนักงานใหญ่
* บริษัท ออด๊าซ อินดัสทรี่ จำกัด
* เมเจอร์ฮอลลีวูด ปากเกร็ด

## อ้างอิง

แยกปากเกร็ด
หมวดหมู่:สิ่งก่อสร้างตั้งแต่ พ.ศ. 2566
แยกปากเกร็ด
สถานีศรีรัช

**สถานีศรีรัช** (; รหัส: PK09) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับริมถนนแจ้งวัฒนะฟากเหนือในพื้นที่อำเภอปากเกร็ด จังหวัดนนทบุรี

## ที่ตั้ง
สถานีศรีรัชตั้งอยู่ทางทิศตะวันตกของทางแยกต่างระดับแจ้งวัฒนะ (จุดตัดระหว่างถนนแจ้งวัฒนะ ทางพิเศษศรีรัช และทางพิเศษอุดรรัถยา) บริเวณระหว่างถนนแจ้งวัฒนะ ซอยแจ้งวัฒนะ-ปากเกร็ด 35 (เข้าหมู่บ้านจรรยานิเวศน์) และซอยแจ้งวัฒนะ-ปากเกร็ด 37 ในพื้นที่หมู่ที่ 2 บ้านคลองเกลือ ตำบลคลองเกลือ อำเภอปากเกร็ด จังหวัดนนทบุรี

ก่อนหน้านี้สถานีแห่งนี้ใช้ชื่อโครงการและชื่อในระหว่างการก่อสร้างว่า "สถานีเมืองทองธานี" แต่เนื่องจากข้อเสนอการก่อสร้างส่วนต่อขยายศรีรัช–เมืองทองธานีของเอ็นบีเอ็มทำให้อาจเกิดความสับสนถึงสถานีเชื่อมต่อไปยังสายแยก เอ็นบีเอ็มจึงเสนอให้มีการเปลี่ยนชื่อสถานีถึงสองครั้ง โดยครั้งแรกใช้ชื่อสถานีว่า "สถานีมหาวิทยาลัยสุโขทัยธรรมาธิราช" แต่เนื่องจากมหาวิทยาลัยสุโขทัยธรรมาธิราชมีที่ตั้งอยู่ลึกเข้าไปในซอยถึง 1.2 กิโลเมตร ทำให้การตั้งชื่อสถานีอาจไม่เข้าข่ายสถานที่ใกล้เคียงตามข้อกำหนดของกรมการขนส่งทางราง เอ็นบีเอ็มจึงเสนอให้มีการสลับชื่อสถานีระหว่างสถานีแห่งนี้กับสถานี PK10 เพื่อให้สอดคล้องถึงที่ตั้งสถานีให้ได้มากที่สุด นั่นคือทางพิเศษศรีรัชซึ่งอยู่ใกล้เคียง

## รายละเอียด
### สีสัญลักษณ์
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

### รูปแบบ
เป็นสถานียกระดับ มีชานชาลาเกาะกลางขนาดมาตรฐาน เป็นหนึ่งในสามสถานีของสายสีชมพูที่ใช้ชานชาลาแบบนี้ (อีกสองสถานีคือ ชานชาลา 1/3 สถานีเมืองทองธานีและสถานีอิมแพ็ค เมืองทองธานี) ประกอบด้วยชั้นขายบัตรโดยสารซึ่งอยู่ที่ชั้นพื้นถนน (ซึ่งเป็นหนึ่งใน 4 สถานีที่มีพื้นที่จำหน่ายบัตรโดยสารอยู่ที่ชั้นพื้นถนน) และชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง


MRT Pink Line Si Rat Station 20231125-3.jpg|ห้องจำหน่ายบัตรโดยสาร
MRT Pink Line Si Rat Station 20231125-2.jpg|เครื่องตรวจตั๋วอัตโนมัติ
MRT Pink Line Si Rat Station 20231125-4.jpg|ชานชาลาสถานี
MRT Pink Line Si Rat Station 20231125-5.jpg|ป้ายชานชาลา 1


### ทางเข้า–ออก
ประกอบด้วยทางขึ้น–ลงปกติ ได้แก่
* **1** ซอยแจ้งวัฒนะ-ปากเกร็ด 35 (เข้าหมู่บ้านจรรยานิเวศน์), ซอยแจ้งวัฒนะ-ปากเกร็ด 33, มหาวิทยาลัยสุโขทัยธรรมาธิราช, ป้ายรถประจำทางไปหลักสี่
* **2** ซอยแจ้งวัฒนะ-ปากเกร็ด 37

### แผนผัง

### เวลาให้บริการ
### เวลาให้บริการ

## สถานที่ใกล้เคียง
* โรงเรียนคลองเกลือ
* มหาวิทยาลัยสุโขทัยธรรมาธิราช
* ไทวัสดุ แจ้งวัฒนะ
* สมาคมธนาคารไทย
* โรงแรม คูล โฮเทล
* บีไฮฟ์ เมืองทองธานี

## อ้างอิง

ศรีรัช
หมวดหมู่:สิ่งก่อสร้างตั้งแต่ พ.ศ. 2566
ศรีรัช
สถานีอิมแพ็ค เมืองทองธานี

**สถานีอิมแพ็ค เมืองทองธานี** (; รหัส: MT01) เป็นสถานีรถไฟฟ้ามหานครแบบยกระดับในเส้นทางสายสีชมพูส่วนต่อขยายอิมแพ็ค–เมืองทองธานี โดยยกระดับเหนือซอยแจ้งวัฒนะ-ปากเกร็ด 39 ติดกับศูนย์แสดงสินค้าและการประชุม อิมแพ็ค เมืองทองธานี ในพื้นที่อำเภอปากเกร็ด จังหวัดนนทบุรี

## ที่ตั้ง
สถานีอิมแพ็ค เมืองทองธานี ตั้งอยู่เหนือวงเวียนอิมแพ็ค (จุดตัดระหว่างซอยแจ้งวัฒนะ-ปากเกร็ด 39 กับถนนป๊อปปูล่า) ใกล้กับอาคารอิมแพ็ค ชาเลนเจอร์ ของศูนย์แสดงสินค้าและการประชุม อิมแพ็ค เมืองทองธานี ในพื้นที่ตำบลบ้านใหม่ อำเภอปากเกร็ด จังหวัดนนทบุรี

## รายละเอียด
### สีสัญลักษณ์
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

### รูปแบบ
เป็นสถานียกระดับความสูง 4 ชั้น ชานชาลาเป็นแบบชานชาลาเกาะกลางขนาดเล็กกว่ามาตรฐานความกว้างเพียง 4.6 เมตร เนื่องมาจากข้อจำกัดของพื้นที่ตั้งสถานีคือช่องว่างระหว่างทางพิเศษอุดรรัถยา ทำให้การจัดจุดจอดของขบวนรถต้องปรับรูปแบบเป็นแบบสับหว่างกันเพื่อป้องกันผู้โดยสารล้นมากเกินไป มีประตูอัตโนมัติกั้นชานชาลาแบบครึ่งความสูง ตัวสถานีประกอบด้วยโถงต้อนรับซึ่งทำหน้าที่เป็นชั้นขายบัตรโดยสารในตัว ชั้นสำนักงานสถานีและสำนักงานขายบัตรโดยสารและชั้นชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง รวมถึงตีปิดพื้นที่ชั้นโถงต้อนรับและชั้นสำนักงานสถานีเพื่อป้องกันมลพิษทางเสียงที่เกิดจากการจราจรบนทางพิเศษอุดรรัถยา


MRT Pink Line Impact Muang Thong Thani station (2) opening round.jpg|ชานชาลาสถานี
MRT Pink Line Impact Muang Thong Thani station (3) opening round.jpg|ทางเชื่อมต่ออาคารอิมแพ็ค ชาเลนเจอร์


### ทางเข้า–ออก
ประกอบด้วยทางขึ้น–ลงปกติ ได้แก่
* **1** ถนนป๊อปปูล่า มุ่งหน้ามหาวิทยาลัยสุโขทัยธรรมาธิราช (ลิฟต์)
* **2** โรงเรียนวัดผาสุกมณีจักร, วัดผาสุกมณีจักร, แอ็คทีฟพาร์ค (ลิฟต์)
* **3** อิมแพ็คสกายเอนทรานซ์ และอิมแพ็คสกายวอล์ก (มุ่งหน้าศูนย์แสดงสินค้าและการประชุม อิมแพ็ค เมืองทองธานี (อาคารอิมแพ็ค ชาเลนเจอร์, อิมแพ็ค อารีน่า, อิมแพ็ค เอ็กซ์ซิบิชัน ฮอลล์ 5-8), ศูนย์การค้าคอสโม บาร์ซาร์, กลุ่มอาคารสำนักงานเมืองทองธานี) (ลิฟต์, บันไดเลื่อน)
* **4** แอ็คทีฟ สแควร์, ซอยแจ้งวัฒนะ-ปากเกร็ด 39 (ลิฟต์)

### แผนผัง

;หมายเหตุ:
* ด้วยข้อจำกัดด้านพื้นที่ของสถานีอิมแพ็ค เมืองทองธานี เอ็นบีเอ็มจะใช้วิธีการจอดขบวนรถแบบสับหว่างกัน กล่าวคือ
** ชานชาลาที่ 3 ขบวนรถจะจอดบริเวณปลายสถานีฝั่งเหนือ ซึ่งจะใกล้กับบันไดทางลงชั้นขายบัตรโดยสาร
** ชานชาลาที่ 4 ขบวนรถจะจอดบริเวณปลายสถานีฝั่งใต้ ซึ่งจะใกล้กับบันไดเลื่อนและลิฟต์จากชั้นขายบัตรโดยสาร

### เวลาให้บริการ

## สถานที่ใกล้เคียง
* วัดผาสุกมณีจักร
* โรงเรียนวัดผาสุกมณีจักร
* มหาวิทยาลัยสุโขทัยธรรมาธิราช
* สมาคมกีฬาลอนเทนนิสแห่งประเทศไทย ในพระบรมราชูปถัมภ์
* สำนักงานที่ดินจังหวัดนนทบุรี สาขาปากเกร็ด
* บีไฮฟ์ เมืองทองธานี
* พีทีที สเตชั่น เมืองทองธานี แอคทีฟ พาร์ค
** แม็คโคร ฟู้ดเซอร์วิส สาขาเมืองทองธานี
* ศูนย์แสดงสินค้าและการประชุม อิมแพ็ค เมืองทองธานี
** อิมแพ็ค ชาเลนเจอร์
** อิมแพ็ค อารีน่า
** แอคทีฟ สแควร์
** เดอะ พอร์ทอล ไลฟ์สไตล์ คอมเพล็กซ์
* กลุ่มศูนย์การค้าคอสโม
** คอสโม บาซาร์
** คอสโม วอล์ก
** เอาท์เล็ต สแควร์
* กลุ่มอาคารสำนักงานเมืองทองธานี
** อาคารบางกอกแลนด์
*** สหคลินิกเปาโล สาขาเมืองทองธานี
** ธนาคารกสิกรไทย สำนักแจ้งวัฒนะ เมืองทองธานี
** กสิกร บิซิเนส เทคโนโลยี กรุ๊ป (เคบีทีจี)

## อ้างอิง

อิมแพ็ค เมืองทองธานี
อิมแพ็ค เมืองทองธานี
อิมแพ็ค เมืองทองธานี
สถานีแจ้งวัฒนะ-ปากเกร็ด 28

**สถานีแจ้งวัฒนะ-ปากเกร็ด 28** (; รหัส: PK08) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนแจ้งวัฒนะในพื้นที่อำเภอปากเกร็ด จังหวัดนนทบุรี

## ที่ตั้ง
สถานีแจ้งวัฒนะ-ปากเกร็ด 28 ตั้งอยู่เหนือถนนแจ้งวัฒนะ บริเวณปากซอยแจ้งวัฒนะ-ปากเกร็ด 19 (อุทยานทอง) และซอยแจ้งวัฒนะ-ปากเกร็ด 28 (ต้นแทน) ในพื้นที่หมู่ที่ 4 บ้านคลองเกลือ ตำบลคลองเกลือ และ หมู่ที่ 2 บ้านดงตาล ตำบลบางตลาด  อำเภอปากเกร็ด จังหวัดนนทบุรี

## รายละเอียด
### สีสัญลักษณ์
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

### รูปแบบ
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง


MRT Pink Line Chaeng Watthana - Pak Kret 28 Station 20231125-3.jpg|ชานชาลาสถานี
MRT Pink Line Chaeng Watthana - Pak Kret 28 Station 20231125-4.jpg|ป้ายชานชาลา 1


### ทางเข้า–ออก
ประกอบด้วยทางขึ้น–ลงปกติ ได้แก่
* **1** กองสวัสดิการ สำนักงานกำลังพล สำนักงานตำรวจแห่งชาติ, 19 สเตชัน พลาซา
* **2** เขตอุตสาหกรรมซอฟต์แวร์ประเทศไทย, โรงแรมเบสท์เวสเทิร์น พลัส แวนด้า แกรนด์, อาคารวีรสุ
* **3** ซอยแจ้งวัฒนะ-ปากเกร็ด 28, สถาบันการจัดการปัญญาภิวัฒน์, โรงเรียนสาธิตสถาบันการจัดการปัญญาภิวัฒน์
* **4** เซ็นทรัล แจ้งวัฒนะ (สะพานเชื่อม)

### แผนผัง

### เวลาให้บริการ

## สถานที่ใกล้เคียง
* เขตอุตสาหกรรมซอฟต์แวร์ประเทศไทย
** สำนักงานคณะกรรมการป้องกันและปราบปรามการทุจริตในภาครัฐ
* ฝ่ายดนตรี กองสวัสดิการ สำนักงานตำรวจแห่งชาติ
* เซ็นทรัล แจ้งวัฒนะ 
* สถาบันการจัดการปัญญาภิวัฒน์
** โรงเรียนสาธิตสถาบันการจัดการปัญญาภิวัฒน์ (สาธิตพีไอเอ็ม)
** อาคารธารา (บริษัท ซีพีออลล์ จำกัด (มหาชน) สำนักงานใหญ่)
* โรงแรมเบสท์เวสเทิร์น พลัส แวนด้า แกรนด์
* อาคารวีรสุ

## รถโดยสารประจำทาง

*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

## อ้างอิง

แจ้งวัฒนะ-ปากเกร็ด 28
หมวดหมู่:สิ่งก่อสร้างตั้งแต่ พ.ศ. 2566
แจ้งวัฒนะฯ
ปรีติ

**ปรีดี** (), หรือ **Karnotpala**, เป็นเทพนารีในศาสนาพราหมณ์ ฮินดู นางเป็นหนึ่งในเทพชายาเทพเจ้าแห่งความรักในศาสนาฮินดู พระกามเทพร่วมกับพระรตีเทวี 

ปรีดีถือเป็นตัวแทนความรักใคร่ ในขณะที่พระรตีเทวีชายาอีกองค์ของพระกามเทพนั้นเป็นตัวแทนของความสุขทางราคะ ในการตีความอื่น ๆ บางครั้ง ปรีดีถือเป็นหนึ่งเพียงคำย่อของคำว่า รตี

ตามตำนานกล่าวว่า ปรีดีได้เข้าร่วมการบำเพ็ญตบะกับบิดาเพื่อขอพรจากพระแม่ปารวตีให้ได้พบคู่ครองที่เหมาะสม แม้นางจะพ้นวัยสาวไปแล้วก็ตาม พระแม่ปารวตีจึงปรากฏตัวและแนะนำพิธีกรรมที่ช่วยฟื้นฟูความเยาว์วัยของนาง ทำให้พระกามเทพตกหลุมรักและขอแต่งงานกับนางในที่สุด

## อ้างอิง

หมวดหมู่:เทวีในศาสนาฮินดู
หมวดหมู่:ผู้หญิง